مصر 2009 ، بطولة العالم للشباب فى كورة القدم تحت 20 سنة FIFA U-20 World Cup Egypt 2009، نظمتها مصر بنجاح كبير من 24 سبتمبر 2009 ل 16 اكتوبر 2009. اشتركت فى البطوله منتخبات كوره من 24 بلد من اوروبا و امريكا اللاتينيه و امريكا الشماليه و افريقيا و اسيا و منطقة الباسيفيك ( المحيط الهادى ). افتتحت البطوله السبعتاشر يوم 24 سبتمبر 2009 بحضور حسنى مبارك رئيس مصر و جوزيف س. بلاتر رئبس اتحاد الفيفا فى استاد اسكندريه اكبر استاد كوره فى افريقيا و الشرق الاوسط. وكانت اول مباراه بين منتخب مصر و منتخب ترينيداد و توباجو و كسبت مصر الماتش 4 - 1. فاز منتخب مصر على منتخب ايطاليا اللى بيعتبر من اقوى الفرق الاوروبيه و عدى للدور الستاشر لكن خسر فى الدور ده من كوستاريكا و كانت من مفاجاءات البطوله. اتختمت البطوله الناجحه فى استاد القاهره الضخم يوم 16 اكتوبر 2009 بحضور حوالى 61 الف مشجع و احمد نظيف رئيس وزرا مصر و جوزيف س. بلاتر رئيس الفيفا و عيسي حياتو رئيس الاتحاد الإفريقي بعد الماتش النهائى بين برازيل و غانا اللى انتهى بفوز غانا بالبلنتيات 4 - 3 بعد ما انتهى الماتش و الوقت الاضافى بالتعادل 0 - 0.